Uudishimu tippkeskus

"Uudishimu tippkeskus" on Eesti Rahvusringhäälingu teadust populariseeriv telesaatesari, mis on ETV programmi kuulunud alates 2017. aasta sügisest.

Sarjas käsitletakse nii teaduse ja meie igapäevaelu kokkupuutepunkte kui ka Eesti teadlaste rolli maailma tippteaduses; teadlased kutsutakse laborist välja seiklema ja teadussaavutusi tutvustama. 

"Uudishimu tippkeskuse" saadetes käsitletud teemasid arendatakse igal nädalal edasi ERR-i muudes kanalites: teadusportaalis ERR Novaator, suhtlusvõrgustikes ning Raadio 2 saates "Agenda" ja Vikerraadio saates "Huvitaja"."Uudishimu tippkeskus" kutsub särtsakale eelesitlusele. ERR Menu, 06.09.2017. Saated on tähtajatult järelvaadatavad ERR-i portaalis Jupiter.Sarja "Uudishimu tippkeskus" saated järelvaatamiseks ERR-i veebiportaalis Jupiter. Vaadatud 27.02.2022.

Saadete tegijad
2022. aasta veebruari seisuga on eetrisse jõudnud 64 saadetSarja "Uudishimu tippkeskus" saated ETV arhiivis. Vaadatud 27.02.2022.. Sarja saateid on tootnud algul Vesilind OÜ ja Filmit OÜ, hiljem ainult Filmit OÜ. Režissöör on Siimon Margo, toimetajad Marju Himma ja Randel Kreitsberg. Saadet on juhtinud Eeva Esse, Maarja Merivoo-Parro ja Karl Vilhelm Valter.

Saatesarja toetajad
Kuivõrd saatesarja tegemist toetab programmi TeaMe+ kaudu Eesti Teadusagentuur, on seda nimetatud Eesti Teadusagentuuri ja ERRi teaduse ristmeediaprojektiks.Eeva Kumberg. Eesti Teadusagentuuri ja ERRi teaduse ristmeediaprojekt "Uudishimu tippkeskus" alustab! Eesti Teadusagentuur / Google Groups, 07.09.2017. 

Saatesarja pealkiri
Teaduse tippkeskused on uurimiskeskused, kuhu saavad kuuluda üksnes parimad Eesti teadlased. Eestis tegutses 2017. aasta seisuga üheksa teaduse tippkeskust. Nende eeskujul hakkas teadussaatesari „Uudishimu tippkeskus“ kümnendaks tippkeskuseks, mis tegutseb vaid ERR-is. 

Viited

Välislingid
 Sarja "Uudishimu tippkeskus" saated ETV arhiivis
 Sarja "Uudishimu tippkeskus" saated järelvaatamiseks ERR-i veebiportaalis Jupiter

Kategooria:Eesti telesaated